CELEX: 32021D1822
Language: fi
Date: 2021-10-15 00:00:00
Title: Neuvoston täytäntöönpanopäätös (EU) 2021/1822, annettu 15 päivänä lokakuuta 2021, Euroopan arvopaperimarkkinaviranomaisen (ESMA) puheenjohtajan nimittämisestä

19.10.2021   
               
               
                  FI
               
               
                  Euroopan unionin virallinen lehti
               
               
                  L 369/9
               
            
         NEUVOSTON TÄYTÄNTÖÖNPANOPÄÄTÖS (EU) 2021/1822,
         annettu 15 päivänä lokakuuta 2021,
         Euroopan arvopaperimarkkinaviranomaisen (ESMA) puheenjohtajan nimittämisestä
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon Euroopan valvontaviranomaisen (Euroopan arvopaperimarkkinaviranomainen) perustamisesta sekä päätöksen N:o 716/2009/EY muuttamisesta ja komission päätöksen 2009/77/EY kumoamisesta 24 päivänä marraskuuta 2010 annetun Euroopan parlamentin ja neuvoston asetuksen (EU) N:o 1095/2010 (1), ja erityisesti sen 48 artiklan 2 kohdan,
         sekä katsoo seuraavaa:
         
                     (1)
                  
                  
                     Asetuksen (EU) N:o 1095/2010, jota on muutettu Euroopan parlamentin ja neuvoston asetuksella (EU) 2019/2175 (2), 48 artiklan 2 kohdan mukaisesti neuvosto tekee arvopaperimarkkinaviranomaisen hallintoneuvoston laatiman pätevien ehdokkaiden luettelon perusteella päätöksen puheenjohtajan nimittämisestä Euroopan parlamentin vahvistuksen jälkeen.
                  
               
                     (2)
                  
                  
                     Neuvosto vastaanotti 26 päivänä marraskuuta 2020 luettelon kolmesta arvopaperimarkkinaviranomaisen hallintoneuvoston valitsemasta ehdokkaasta arvopaperimarkkinaviranomaisen puheenjohtajan tehtävään.
                  
               
                     (3)
                  
                  
                     Neuvoston puheenjohtajavaltio haastatteli näitä kolmea ehdokasta 11 päivänä joulukuuta 2020 jäsenvaltioiden puolesta.
                  
               
                     (4)
                  
                  
                     Pysyvien edustajien komitea hyväksyi 22 päivänä syyskuuta 2021 yhden arvopaperimarkkinaviranomaisen puheenjohtajan tehtävään esitetyistä ehdokkaista eli Verena ROSSin.
                  
               
                     (5)
                  
                  
                     Neuvosto lähetti 29 päivänä syyskuuta 2021 Euroopan parlamentille kirjeen, jossa se ilmoitti, että jos Euroopan parlamentti vahvistaa Verena ROSSin nimittämisen arvopaperimarkkinaviranomaisen puheenjohtajan tehtävään, neuvosto hyväksyy päätöksen hänen nimittämisestään arvopaperimarkkinaviranomaisen puheenjohtajaksi.
                  
               
                     (6)
                  
                  
                     Euroopan parlamentti vahvisti 5 päivänä lokakuuta 2021 Verena ROSSin nimittämisen arvopaperimarkkinaviranomaisen puheenjohtajan tehtävään,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Nimitetään Verena ROSS Euroopan arvopaperimarkkinaviranomaisen (ESMA) puheenjohtajaksi viiden vuoden kaudeksi 1 päivästä marraskuuta 2021.
         
         
            2 artikla
            Tämä päätös tulee voimaan päivänä, jona se julkaistaan Euroopan unionin virallisessa lehdessä.
         
         
            Tehty Luxemburgissa 15 päivänä lokakuuta 2021.
            
               
                  Neuvoston puolesta
               
               
                  Puheenjohtaja
               
               J. CIGLER KRALJ
            
         
         
            (1)  EUVL L 331, 15.12.2010, s. 84.
         
            (2)  Euroopan parlamentin ja neuvoston asetus (EU) 2019/2175, annettu 18 päivänä joulukuuta 2019, Euroopan valvontaviranomaisen (Euroopan pankkiviranomainen) perustamisesta annetun asetuksen (EU) N:o 1093/2010, Euroopan valvontaviranomaisen (Euroopan vakuutus- ja lisäeläkeviranomainen) perustamisesta annetun asetuksen (EU) N:o 1094/2010, Euroopan valvontaviranomaisen (Euroopan arvopaperimarkkinaviranomainen) perustamisesta annetun asetuksen (EU) N:o 1095/2010, rahoitusvälineiden markkinoista annetun asetuksen (EU) N:o 600/2014, rahoitusvälineissä ja rahoitussopimuksissa vertailuarvoina tai sijoitusrahastojen arvonkehityksen mittaamisessa käytettävistä indekseistä annetun asetuksen (EU) 2016/1011 ja varainsiirtojen mukana toimitettavista tiedoista annetun asetuksen (EU) 2015/847 muuttamisesta (EUVL L 334, 27.12.2019, s. 1).